# Nuno Júdice

Nuno Júdice (portuguès: Nuno Manuel Gonçalves Júdice Glória) (Mexilhoeira Grande, 29 d'abril de 1949 - Lisboa, 17 de març de 2024) va ser un poeta, assagista i novel·lista portuguès.

## Biografia

Es llicencià en filologia romànica per la Universitat de Lisboa, i es doctorà el 1989 per la Universitat Nova de Lisboa amb una tesi sobre literatura medieval. Va ser professor associat d'aquesta última, i va publicar antologies (Poesia futurista portuguesa, 1993), edicions crítiques d'autors com ara Guerra Junqueiro i Antero de Quental, entre d'altres, estudis sobre teoria de la literatura i de divulgació de la literatura portuguesa, i va col·laborar assíduament en premsa.
El 1996 dirigí la revistà literària Tabacaria, editada per la Casa Fernando Pessoa, i posteriorment la revista Colóquio-Letras de la Fundació Calouste Gulbenkian. El 1994 organitzà la Setmana Europea de la Poesia amb motiu de la capitalitat europea de la cultura de Lisboa. El 1997 va ser nomenat assessor cultural de l'ambaixada portuguesa i director de l'Institut Camões de París. Va traduïr al portuguès autors com ara Pierre Corneille, Molière, William Shakespeare i Emily Dickinson, i ha estat traduït al seu torn a un bon nombre de llengües, entre elles l'anglès, el francès, l'espanyol i l'italià.

## Obra publicada
### Poesia

* A Noção de Poema, 1972
* O Pavão Sonoro, 1972
* Crítica Doméstica dos Paralelepípedos, 1973
* As Inumeráveis Águas, 1974
* O Mecanismo Romântico da Fragmentação, 1975
* Nos Braços da Exígua Luz, 1976
* O Corte na Ênfase, 1978
* O Voo de Igitur num Copo de Dados, 1981
* A Partilha Dos Mitos, 1982
* Lira de Líquen, 1985
* A Condescendência do Ser, 1988
* Enumeração de Sombras, 1988
* As Regras da Perspectiva, 1990
* Um Canto na Espessura da pila do Tempo, 1992
* Meditação sobre Ruínas, 1995
* O Movimento do Mundo, 1996
* A Fonte da Vida, 1997
* Raptos, 1998
* Teoria Geral do Sentimento, 1999
* Pedro lembrando Inês, 2002
* Cartografia de Emoções, 2002
* O Estado dos Campos, 2003
* Geometria variável, 2005
* As coisas mais simples, 2006
* A Matéria do Poema, 2008
* O Breve Sentimento do Eterno, 2008
* Guia de Conceitos Básicos, 2010
* Navegação de Acaso, 2013
* O Fruto da Gramática, 2014
* A Convergência dos Ventos, 2015

### Narrativa

* Última Palavra: «Sim», 1977
* Plâncton, 1981
* A Manta Religiosa, 1982
* O Tesouro da Rainha de Sabá - Conto Pós-Moderno,1984
* Adágio, 1984
* A Roseira de Espinho, 1994
* A Mulher Escarlate, Brevíssima, 1997
* Vésperas de Sombra, 1998
* Por Todos os Séculos, 1999
* A Árvore dos Milagres, 2000
* A Ideia do Amor e Outros contos, 2003
* O anjo da tempestade, 2004
* O Enigma de Salomé, 2007
* Os Passos da Cruz, 2009
* Dois Diálogos entre um padre e um moribundo, 2010
* O Complexo de Sagitário, 2011

### Assaig

* A Era de «Orpheu», 1986
* O Espaço do Conto no Texto Medieval, 1991
* O Processo Poético, 1992
* Voyage dans un Siècle de Littérature Portugaise, 1993
* Viagem por um século de literatura portuguesa, 1997
* As Máscaras do Poema, 1998
* A viagem das palavras: estudo sobre poesia, 2005
* A certidão das histórias, 2006
* O ABC da Crítica, 2010

## Referències

* ↑ Gonçalves, Ilena; Luís Candeias. Escritores Portugueses do Algarve: nascidos entre 1924 e 1968. Lisboa: Edições Colibri, 2006. ISBN 9789727726325.
* ↑ «Fallece el poeta portugués Nuno Júdice a los 74 años». Europa Press, 18-03-2024. [Consulta: 20 març 2024].
* ↑ Zenith, Richard. «Nuno Júdice». Poetry International Rotterdam. Arxivat de l'original el 2015-12-08. [Consulta: 27 novembre 2015].

## Enllaços externs

* Sis poemes inèdits de Nuno Júdice, traduïts per Víctor Martinez-Gil. Els Marges, núm. 48 (juny de 1983), p. 55-67.
* «Nuno Júdice. Un siglo de poesía portuguesa», La Jornada Semanal, núm. 1034 (Mèxic, 28 de desembre de 2014)
* Nuno Júdice a Lirikline